Publication: Magyar Közlöny
Issue: MK-2003-41 (Year: 2003, Number: 41)
Era: 1990-2004
Section: A szövetkezetekrõl szóló 1992. évi I. törvény (Szvt.) az
Paragraph Index: 559

A szövetkezetekrõl szóló 1992. évi I. törvény (Szvt.) az V. rész IX. fejezetében szabályozza a szövetkezetek egyesülésére, szétválására, átalakulására és megszûnésére vonatkozó kérdéseket. Az Szvt. módot ad arra, hogy két vagy több szövetkezet egy új szövetkezetté egyesüljön, egy vagy több szövetkezet egy már mûködõ másik szövetkezetbe beolvadjon, szövetkezet két vagy több szövetkezetre szétváljon, vagy korlátolt felelõsségû társasággá, részvénytársasággá átalakuljon. Az Szvt. 88/A. §-a mezõgazdasági és ipari szövetkezetek esetén részleges átalakulásra is lehetõséget teremt, melynek lényege, hogy a szövetkezet változatlan cégformában, vagyis szövetkezetként mûködik tovább azoknak a szövetkezeti tagoknak (kívülálló üzletrész tulajdonosoknak) a részvételével, akik nem kívánnak, a korlátolt felelõsségû társaságként vagy részvénytársaságként létrejövõ gazdasági társaságban tagként, részvényesként részt venni. Ebbõl következõen a részleges átalakulás a gazdasági társasággá átalakulni kívánó szövetkezet maradó tagjainak (kívülálló üzletrész-tulajdonosainak) teremt lehetõséget arra, hogy meghatározott feltételek fennállása esetén a szövetkezet változatlan cégformában továbbmûködhessék, abban tagok (kívülálló üzletrésztulajdonosok) maradhassanak.

Source: https://magyarkozlony.hu/hivatalos-lapok/1da24591d4c5e8b5fad47ad3b080a57ff458d185/dokumentumok/46527cebec3ca5f4e268244b808514b5ede0c5eb/letoltes